9. การจัดการ

1.  โครงสร้างการจัดการ

  เพื่อให้บริษัทฯ มีระบบการบริหาร จัดการที่ดี มีประสิทธิภาพและความโปร่งใส
  ต่อผู้ที่เกี่ยวข้องทุกฝ่าย บริษัทฯ ได้กำหนดโครงสร้างการบริหาร ดังนี้

  - คณะกรรมการบริษัทฯ

  - คณะกรรมการบรรษัทภิบาล

  - คณะกรรมการตรวจสอบ

  - คณะกรรมการลงทุนและบริหารความเสี่ยง

-   คณะกรรมการกำหนดค่าตอบแทน

  []

  *คณะกรรมการบริษัทฯ ทั้งคณะทำหน้าที่เป็นคณะกรรมการบรรษัทภิบาล

คณะกรรมการบริษัทฯ 

  1.1 หน้าที่รับผิดชอบ

  1. มีหน้าที่รับผิดชอบ จัดการกิจการของบริษัทฯ ให้เป็นไปตามแผนการดำเนินธุรกิจของบริษัทฯ
  (Corporate plan) เป้าหมาย ข้อบังคับ และมติจากการประชุมผู้ถือหุ้น

  2. การบริหาร จัดการของคณะกรรมการบริษัทฯ ให้ดำเนินการด้วยความซื่อสัตย์ สุจริต โปร่งใส
  โดยคำนึงถึงผู้ถือหุ้นและผู้มีส่วนได้ส่วนเสียทุกฝ่าย

  3. คณะกรรมการบริษัทฯ สามารถมอบอำนาจการบริหาร
  จัดการให้กรรมการคนหนึ่งหรือเป็นหมู่คณะ เพื่อดำเนินการตามมติที่คณะกรรมการบริษัทฯ
  กำหนดไว้ได้ เว้นแต่บริษัทฯ มีข้อบังคับไม่ให้ใช้อำนาจดังกล่าว
  โดยมีการระบุไว้เป็นลายลักษณ์อักษร

  1.2 รายนามคณะกรรมการบริษัทฯ ในปีงบประมาณ 2546 ได้แก่

  1. นายสุจริต ปัจฉิมนันท์v ประธานกรรมการ

  2. นายวันชัย กู้ประเสริฐ u ^(/w) รองประธานกรรมการ

  3. ม.ร.ว.ทองน้อย ทองใหญ่ u กรรมการ

  4. นายบวรศักดิ์ อุวรรณโณ กรรมการ

  5. นายอุทิศ ธรรมวาทินv กรรมการ

  6. นายชัยฤกษ์ ดิษฐอำนาจv กรรมการ

  7. นางอัญชลี ชวนิชย์ กรรมการ

  8. นายสมชัย บุญนำศิริv กรรมการ

  9. นายสมนึก กยาวัฒนกิจ กรรมการ

  10. นายชวพล รักษาสุขv กรรมการ

  11. นายวันชัย หล่อวัฒนตระกูล u กรรมการผู้อำนวยการใหญ่

  และเลขานุการคณะกรรมการบริษัท

  u กรรมการผู้มีอำนาจลงนามผูกพันบริษัทฯ

  v คณะกรรมการที่มีสถานะกรรมการอิสระ

  w ได้พ้นจากการเป็นกรรมการบริษัทเนื่องจากเสียชีวิตในการปฏิบัติราชการเมื่อวันที่ 30
  พ.ย.2546

  1.3 การประชุมของคณะกรรมการบริษัทฯ

  ตามข้อบังคับของบริษัทฯ กำหนดให้ดำเนินการประชุมคณะกรรมการบริษัทฯ อย่างน้อย 3
  เดือนต่อครั้ง โดยในทางปฏิบัติได้ดำเนินการประชุมคณะกรรมการบริษัทฯ ในสัปดาห์ที่ 3
  ของทุกเดือน

(1) คณะกรรมการตรวจสอบ

คณะกรรมการบริษัทฯ มีอำนาจคัดเลือก แต่งตั้งและถอดถอนคณะกรรมการตรวจสอบ ซึ่งคณะกรรมการตรวจสอบของบริษัทฯ เป็นผู้ทรงความรู้ในวิชาการด้านต่างๆ และมีความเข้าใจธุรกิจของบริษัทเป็นอย่างดี

  2.1 หน้าที่รับผิดชอบ

1)  ให้ความมั่นใจแก่คณะกรรมการบริษัทฯ ฝ่ายบริหาร ฝ่ายจัดการ ตลอดจนผู้มีผลประโยชน์ร่วมอื่น
    ๆ ว่ารายงานทางการเงิน (Financial Reports) ของบริษัทฯ
    มีความน่าเชื่อถือได้ตามมาตรฐานสากล

2)  สอดส่องให้ฝ่ายบริหารและฝ่ายจัดการปฏิบัติงานในหน้าที่ให้เกิดประสิทธิภาพ และมีประสิทธิผล
    ในทุกระดับของบริษัทฯ

3)  สอดส่องให้ฝ่ายบริหารและฝ่ายจัดการปฏิบัติตามกฎระเบียบ ข้อบังคับจากหน่วยงานกำกับดูแล
    ตลอดจนข้อกำหนดของทางราชการที่ใช้บังคับในปัจจุบัน

4)  จัดให้มีกระบวนการบริหารงานของคณะกรรมการตรวจสอบภายในให้สามารถดำเนินไปอย่างมีประสิทธิผล
    มีความอิสระ และจัดให้มีแนวปฏิบัติที่โปร่งใส และชัดเจนระหว่างคณะกรรมการบริษัทฯ
    สำนักตรวจสอบ ฝ่ายจัดการ และ ผู้สอบบัญชี

5)  พิจารณาอนุมัติเป้าหมาย นโยบาย แผนงานตรวจสอบประจำปีและแผนไตรมาส

6)  รับทราบรายงานผลการตรวจสอบและพิจารณา สั่งการ
    ให้คำแนะนำการตรวจสอบและปัญหาเฉพาะเรื่อง

7)  ประสานงานกับฝ่ายจัดการ
    ในการเพิ่มประสิทธิภาพระบบการกำกับดูแลและระบบการบริหารงานของบริษัทฯ

8)  ประเมินผลการดำเนินงานของสำนักตรวจสอบ

  2.2 รายนามคณะกรรมการตรวจสอบ ในปีงบประมาณ 2546 ได้แก่

  1. นายบวรศักดิ์ อุวรรณโณ ประธานกรรมการ

  2. นางอัญชลี ชวนิชย์ กรรมการ

  3. นายสมชัย บุญนำศิริ กรรมการ

  4. นางลีนา เจริญศรี ที่ปรึกษาคณะกรรมการตรวจสอบ

  2.3 การประชุมของคณะกรรมการตรวจสอบ

  คณะกรรมการตรวจสอบได้จัดให้มีการประชุมไตรมาสละ 1 ครั้ง รวม 4 ครั้งต่อปี
  เพื่อปฏิบัติหน้าที่และมีผู้อำนวยการสำนักตรวจสอบทำหน้าที่เลขานุการ คณะกรรมการบริษัทฯ
  เป็นผู้มีอำนาจในการแต่งตั้ง ถอดถอน
  พิจารณาประเมินผลการปฏิบัติงานของคณะกรรมการตรวจสอบ

(2) คณะกรรมการลงทุนและบริหารความเสี่ยง

  3.1 หน้าที่รับผิดชอบด้านการลงทุน

1.  กำหนดนโยบายและกลยุทธ์การลงทุนทั้งในธุรกิจหลักและธุรกิจเกี่ยวเนื่อง

2.  พิจารณากรอบแผนการลงทุนทั้งในระยะสั้นและระยะยาวของบริษัทฯ

3.  กลั่นกรองโครงการลงทุนตามแผนงานของบริษัทฯ ก่อนนำเสนอคณะกรรมการบริษัทฯ

  3.2 หน้าที่รับผิดชอบด้านการบริหารความเสี่ยง

1)  กำหนดนโยบายการบริหารความเสี่ยง
    ภายใต้กรอบการบริหารความเสี่ยงที่คณะกรรมการบริษัทฯ อนุมัติแล้ว

2)  วางกลยุทธ์ กำหนดกระบวนการ วิธีการและทบทวนระบบการบริหารความเสี่ยงของธุรกิจ
    รวมถึงความเสี่ยงด้านการเงินและการลงทุนที่ส่งผลกระทบต่อบริษัทฯ

รายนามคณะกรรมการการลงทุนและบริหารความเสี่ยงในปีงบประมาณ 2546 ได้แก่

1)  นายวันชัย กู้ประเสริฐu ประธานกรรมการ

2)  นายอุทิศ ธรรมวาทิน กรรมการ

3)  นายสมชัย บุญนำศิริ กรรมการ

4)  นายสมนึก กยาวัฒนกิจ กรรมการ

5)  นายวันชัย หล่อวัฒนตระกูล กรรมการและเลขานุการ

  หมายเหตุ u ได้พ้นจากการเป็นกรรมการบริษัทเนื่องจากเสียชีวิตในการปฏิบัติราชการเมื่อวันที่
  30 พ.ย.2546

  3.4 การประชุมของคณะกรรมการลงทุนและบริหารความเสี่ยง

กำหนดให้จัดประชุมคณะกรรมการลงทุนและบริหารความเสี่ยงอย่างน้อยไตรมาสละ 1 ครั้ง

  4. คณะกรรมการกำหนดค่าตอบแทน

  4.1 หน้าที่รับผิดชอบ

1)  กำหนดนโยบายจ่ายค่าตอบแทน และผลประโยชน์อื่นๆ
    รวมถึงจำนวนของค่าตอบแทนและผลประโยชน์อื่นๆ ที่ให้แก่คณะกรรมการบริษัทฯ
    กรรมการบริษัทในเครือ และผู้บริหารระดับสูงของบริษัทฯ

2)  กำหนดแนวทางการประเมินผลงานของกรรมการบริษัทฯ บริษัทในเครือ
    และผู้บริหารระดับสูงของบริษัทฯ เพื่อพิจารณาปรับค่าตอบแทนประจำปี

3)  เปิดเผยนโยบายเกี่ยวกับการกำหนดค่าตอบแทน และรายละเอียดค่าตอบแทนในรูปแบบต่างๆ
    จัดทำรายงานการกำหนดค่าตอบแทนในรูปแบบต่างๆ
    รวมทั้งจัดทำรายงานการกำหนดค่าตอบแทน
    โดยต้องมีรายละเอียดเกี่ยวกับเป้าหมายการดำเนินงาน
    และความเห็นจากคณะกรรมการกำหนดค่าตอบแทนด้วย

  4.2 รายนามคณะกรรมการกำหนดค่าตอบแทน ในปีงบประมาณ 2546

เพื่อให้การกำหนดผลตอบแทนสอดคล้องกับสถานภาพการลงทุนของบริษัทฯ จึงแต่งตั้งให้คณะกรรมการการลงทุนและบริหารความเสี่ยงทั้งคณะได้ดำรงตำแหน่งเป็นคณะกรรมการกำหนดค่าตอบแทนด้วยอีกตำแหน่งหนึ่ง

  4.3 การประชุมของคณะกรรมการกำหนดค่าตอบแทน

  กำหนดให้ดำเนินการประชุมคณะกรรมการกำหนดค่าตอบแทนอย่างน้อยไตรมาสละ 1 ครั้ง

  5. คณะกรรมการบรรษัทภิบาล

เพื่อมุ่งสู่การกำกับดูแลรูปแบบกระบวนการบริหารและการปฏิบัติตามหลักบรรษัทภิบาล บริษัทฯ
กำหนดให้มีคณะกรรมการรับผิดชอบในการกำกับดูแล
บริหารงานให้สอดคล้องกับเกณฑ์การปฏิบัติที่เป็นเลิศ
เกิดความโปร่งใสต่อผู้ถือหุ้นและผู้มีส่วนได้ส่วนเสียทุกกลุ่ม บริษัทฯ ได้รับ Disclosure Report
Award อย่างต่อเนื่องตั้งแต่ปี 2545 – 2546
ซึ่งเป็นรางวัลของสำนักงานคณะกรรมการกำกับหลักทรัพย์และดูแลตลาดหลักทรัพย์มอบให้บริษัทจดทะเบียนที่เปิดเผยข้อมูลผลการดำเนินงานของบริษัทฯ
อย่างครบถ้วนตามแบบ 56-1 ของตลาดหลักทรัพย์แห่งประเทศไทย นอกจากนี้คณะกรรมการบริษัทฯ
ยังได้รับรางวัลคณะกรรมการแห่งปี 2545 (Board of the year 2002)
ซึ่งคัดเลือกโดยสถาบันกรรมการบริษัทไทย ตลาดหลักทรัพย์แห่งประเทศไทย
สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย
และสมาคมบริษัทจดทะเบียน เมื่อวันที่ 10 เม.ย. 2546 อีกด้วย

5.1 หน้าที่รับผิดชอบของคณะกรรมการบรรษัทภิบาล

1)  กำหนดนโยบายด้านบรรษัทภิบาล กำหนดรูปแบบการบริหารและควบคุมบริษัทฯ
    เพื่อไปสู่เป้าหมายที่ตั้งไว้

2)  ประเมินประสิทธิผลของระบบ และกระบวนการบริหารที่เป็นอยู่
    ให้พร้อมรับการเปลี่ยนแปลงที่อาจเกิดขึ้นจากความเสี่ยงทางธุรกิจ

3)  ติดตามผล ประเมินผล
    การเปิดเผยข้อมูลในรายงานประจำปีเกี่ยวกับการปฏิบัติด้านบรรษัทภิบาลของบริษัทฯ

5.2 รายนามคณะกรรมการบรรษัทภิบาล ในปีงบประมาณ 2546

เพื่อให้การกำกับดูแลสอดคล้องตามหลักการปฏิบัติที่ดีของบรรษัทภิบาลอย่างสูงสุด
คณะกรรมการบริษัทฯ ทั้งคณะ ได้ดำรงตำแหน่งเป็นคณะกรรมการบรรษัทภิบาลด้วยอีกตำแหน่งหนึ่ง

5.3 การประชุมของคณะกรรมการบรรษัทภิบาล

ประชุมร่วมกับวาระการประชุมคณะกรรมการบริษัทฯ ประจำเดือน

  6. ผู้บริหารของบริษัทฯ จำนวน 9 คน ประกอบด้วย

1)  นายวันชัย หล่อวัฒนตระกูล กรรมการผู้อำนวยการใหญ่

2)  นายไพโรจน์ สัตยสัณห์สกุล รองกรรมการผู้อำนวยการใหญ่ฝ่ายวางแผนและ

  พัฒนาธุรกิจ

3)  นางน้ำฝน รัษฎานุกูล ผู้อำนวยการสำนักตรวจสอบ

4)  นางธิดารัชต์ ไกรประสิทธิ์ ผู้อำนวยการฝ่ายการเงินและทรัพยากรบุคคล

5)  นายพจนา บุญศิริ ผู้อำนวยการศูนย์ปฏิบัติการฉะเชิงเทรา

6)  นายเชิดชาย ปิติวัชรากุล ผู้อำนวยการศูนย์ปฏิบัติการมาบตาพุด

7)  นางสาวเฟื่องฟ้า นิ่มเจริญ ผู้อำนวยการฝ่ายอำนวยการ

8)  นายเจริญสุข วรพรรณโสภาค ผู้อำนวยการฝ่ายวางแผนโครงการ

9)  นายนำศักดิ์ วรรณวิสูตร ผู้อำนวยการฝ่ายพัฒนาธุรกิจต่อเนื่อง

9.2 การสรรหากรรมการและผู้บริหาร

ตามข้อบังคับของบริษัทฯ คณะกรรมการบริษัทฯ ประกอบด้วยกรรมการอย่างน้อย 5 คน
และต้องไม่เกินกว่า 11 คน โดยให้ที่ประชุมผู้ถือหุ้นเป็นผู้พิจารณาแต่งตั้ง คณะกรรมการบริษัทฯ
ดำเนินการเลือกตั้งกรรมการด้วยกันเพื่อดำรงตำแหน่งเป็นประธานกรรมการบริษัทฯ
และอาจเลือกรองประธานกรรมการบริษัทฯ กรรมการผู้อำนวยการใหญ่ และตำแหน่งอื่นๆ
ตามที่เห็นสมควรด้วยได้ กรรมการบริษัทฯ ไม่น้อยกว่ากึ่งหนึ่งของจำนวนกรรมการบริษัทฯ
ทั้งหมดต้องมีถิ่นที่อยู่ในราชอาณาจักร

  การแต่งตั้งกรรมการบริษัทฯ มีหลักเกณฑ์และวิธีการ ดังนี้

1.  ผู้ถือหุ้นคนหนึ่งมีคะแนนเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตามข้อ 1.
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

ที่ประชุมผู้ถือหุ้นสามารถลงมติให้กรรมการคนใดลาออกจากตำแหน่งก่อนครบอายุตามวาระดำรงตำแหน่งได้
โดยต้องได้รับคะแนนเสียงสนับสนุนไม่น้อยกว่าสามในสี่ของจำนวนผู้ถือหุ้นทั้งหมดที่เข้าร่วมประชุม
และมีสิทธิออกเสียง และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
โดยผู้ถือหุ้นที่มาประชุมและมีสิทธิออกเสียง

คณะกรรมการบริษัทฯ ประจำปีงบประมาณ 2546 จำนวน 4 คน
เป็นกรรมการร่วมกับผู้ถือหุ้นรายใหญ่ คือ การประปาส่วนภูมิภาคจำนวน 3
คนและการนิคมอุตสาหกรรมแห่งประเทศไทยจำนวน 1 คน

9.3 ค่าตอบแทนผู้บริหาร

1. ค่าตอบแทนที่เป็นตัวเงินในรอบปีงบประมาณ 2546

ที่ประชุมผู้ถือหุ้น ในการประชุมสามัญผู้ถือหุ้นประจำปี 2545 เมื่อวันที่ 24 มกราคม 2546
ได้อนุมัติค่าตอบแทนของคณะกรรมการบริษัทฯ โดยให้ปรับขึ้นค่าตอบแทนรายเดือน
ซึ่งรวมเบี้ยประชุมจากเดิม 20,000 บาทต่อเดือน เป็น 25,000 บาทต่อเดือน (ก่อนหักภาษี ณ
ที่จ่าย) โดยเป็นการปรับขึ้นจากเดิมที่ไม่ได้ปรับเพิ่มมาเป็นระยะเวลา 5 ปี ทั้งนี้ที่ประชุมผู้ถือหุ้น
มีมติเห็นชอบการพิจารณาทบทวนค่าตอบแทนดังกล่าวทุกๆ 3 ปี

ค่าตอบแทนของกรรมการและผู้บริหารประจำปีงบประมาณ 2546 สรุปได้ดังนี้

[TABLE]

2. ค่าตอบแทนอื่น

2.1 ใบสำคัญแสดงสิทธิในการซื้อหุ้นสามัญ

  ณ 24 ธันวาคม 2546
  คณะกรรมการบริษัทฯได้มีมติอนุมัติให้ออกใบสำคัญแสดงสิทธิในการซื้อหุ้นสามัญของบริษัทฯ
  และเสนอขายให้แก่พนักงาน กรรมการ และที่ปรึกษาของบริษัทฯ จำนวน 5,000,000 หน่วย

2.2 การจ่ายเงินสมทบในกองทุนสำรองเลี้ยงชีพ

  ในปีงบประมาณ 2546 สิ้นสุด ณ วันที่ 30 กันยายน 2546 บริษัทฯ
  ได้จ่ายเงินสมทบกองทุนสำรองเลี้ยงชีพให้กับผู้บริหารของบริษัทฯ จำนวน 9 คน เป็นจำนวนเงิน
  996,888 บาท

2.3 อื่นๆ

-ไม่มี-

3. การถือครองหลักทรัพย์ของกรรมการและผู้บริหาร

รายงานการถือครองหลักทรัพย์ของกรรมการและผู้บริหาร ณ วันที่ 22 กันยายน 2546 สรุปได้ดังนี้

3.1 นายอุทิศ ธรรมวาทิน ถือครองหลักทรัพย์จำนวน 40,000 หุ้น

  3.2 นางน้ำฝน รัษฎานุกูล ถือครองหลักทรัพย์ในนามบุตรยังไม่บรรลุนิติภาวะจำนวน

  2,000 หุ้น

  3.3 นายนำศักดิ์ วรรณวิสูตร ถือครองหลักทรัพย์ในนามคู่สมรสจำนวน 2,000 หุ้น

  9.4 การกำกับดูแลกิจการ

  คณะกรรมการบริษัทฯ ซึ่งดำรงตำแหน่งคณะกรรมการบรรษัทภิบาลด้วยนั้น เป็นผู้กำหนดนโยบาย
  กำกับ ดูแลกระบวนการบริหารการจัดการของบริษัทฯ และบริษัทในเครือ
  ให้สอดคล้องตามเกณฑ์การปฏิบัติที่ดีเลิศ 15 ประการของตลาดหลักทรัพย์แห่งประเทศไทย

1. นโยบายการกำกับดูแลกิจการที่ดี

บริษัทฯ ยึดหลักการกำกับดูแลกิจการที่ดีในการดำเนินธุรกิจ โดยกำหนดเป็นนโยบายและจรรยาบรรณ
ในการปฏิบัติงานของบริษัทฯ ทั้งนี้ กรรมการ ฝ่ายจัดการ พนักงาน
รวมทั้งพนักงานของผู้รับจ้างทุกคนมีภาระหน้าที่ความรับผิดชอบที่จะต้องรับรู้ ทำความเข้าใจ
และถือปฏิบัติให้ถูกต้องเป็นประจำ โดยผู้บังคับบัญชามีภาระหน้าที่ต้องสอดส่อง
และแนะนำผู้ใต้บังคับบัญชาตามลำดับชั้นให้ปฏิบัติให้สอดคล้องกับนโยบาย
และจรรยาบรรณที่กำหนดไว้โดยสม่ำเสมอ

คณะกรรมการชุดต่างๆ ได้รับการแต่งตั้ง เพื่อสนับสนุนการบริหารงานของบริษัทฯ
ทั้งนี้การตัดสินใจของคณะกรรมการชุดต่างๆ มุ่งเน้นบนความโปร่งใส ไม่มีส่วนได้ส่วนเสีย
ซึ่งอาจเกิดจากการกำหนด นโยบาย และการตัดสินใจที่เกี่ยวข้อง

2. ผู้ถือหุ้น : สิทธิและความเท่าเทียมกัน

 บริษัทฯ จัดให้มีการประชุมสามัญผู้ถือหุ้นประจำปีในวัน เวลา และสถานที่ที่สะดวกต่อการ เดินทาง หนังสือเชิญประชุมผู้ถือหุ้นมีการกำหนดเวลาลงทะเบียน กำหนดการ และระเบียบวาระการประชุมอย่างครบถ้วน ชัดเจน เพื่อผู้ถือหุ้นทำความเข้าใจได้อย่างรอบคอบ เพื่อสิทธิประโยชน์ และวิจารณญาณที่เหมาะสมในการออกเสียง 

3. สิทธิของผู้มีส่วนได้ส่วนเสียกลุ่มต่างๆ

ผู้ถือหุ้นทุกระดับ ต้องได้รับผลตอบแทนที่เหมาะสม เท่าเทียมกัน ซึ่งรวมถึงการใช้สิทธิออกเสียง
หรือซักถามในการประชุมผู้ถือหุ้นด้วย

ลูกค้า ต้องได้รับการบริการที่เน้นคุณภาพ และประสิทธิภาพ เพื่อสร้างความพึงพอใจสูงสุด

ด้านบุคลากร บริษัทฯ จัดให้มีสภาพแวดล้อมการทำงานที่ดี ปลอดภัย รวมถึงสภาพการจ้างที่
ยุติธรรมเหมาะสมกับสภาวะตลาด โดยเคารพต่อสิทธิตามกฎหมายของพนักงานทุกคนด้วย

ด้านผู้ที่มีความสัมพันธ์ทางธุรกิจ บริษัทฯ
มุ่งเน้นการสร้างความสัมพันธ์ที่จะก่อให้เกิดประโยชน์สูงสุดร่วมกัน และโปร่งใส ทั้งกับชุมชน
ผู้รับจ้าง และผู้ร่วมทุนทุกราย ภายใต้หลักการกำกับดูแลกิจการที่ดี

4. การประชุมผู้ถือหุ้น

บริษัทฯ จัดส่งหนังสือเชิญประชุม พร้อมระเบียบวาระการประชุมให้แก่ผู้ถือหุ้นล่วงหน้าไม่ น้อยกว่า 7
วัน ซึ่งคณะกรรมการบริษัทฯ คณะกรรมการตรวจสอบ และผู้บริหารที่เกี่ยวข้อง
ได้เข้าร่วมการประชุมผู้ถือหุ้นทุกครั้ง เพื่อสามารถให้ข้อมูล
และตอบคำถามต่อผู้เข้าร่วมประชุมได้อย่างถูกต้อง ชัดเจน และครบถ้วน

 การประชุมในแต่ละระเบียบวาระ คณะกรรมการบริษัทฯ คณะกรรมการตรวจสอบ ผู้บริหารที่เกี่ยวข้อง รวมถึงผู้ดำเนินการประชุม เปิดโอกาสให้ผู้ถือหุ้นซักถามข้อมูลที่สำคัญได้อย่างครบถ้วน ทั้งนี้ รายงานการประชุมผู้ถือหุ้นมีการบันทึกข้อซักถาม และมติที่ประชุมอย่างครบถ้วน ชัดเจน และจัดส่งให้ ผู้ถือหุ้นทุกราย เพื่อประโยชน์แก่ผู้ถือหุ้นในการอ้างอิงมติที่ประชุม 

5. ภาวะผู้นำและวิสัยทัศน์

คณะกรรมการบริษัทฯ ได้ทบทวนนโยบายการกำกับดูแลกิจการที่ดีของบริษัทฯ
เพื่อให้บุคลากรของบริษัทฯ ทุกระดับยึดปฏิบัติได้อย่างเหมาะสม ทั้งนี้คณะกรรมการบริษัทฯ
โดยการพิจารณาของ
คณะกรรมการตรวจสอบได้มอบหมายให้ผู้อำนวยการสำนักตรวจสอบเผยแพร่นโยบายการกำกับดูแลกิจการที่ดีให้แก่พนักงานของบริษัทฯ
และบริษัทในเครืออย่างทั่วถึงต่อไป

ด้านการดำเนินธุรกิจ บริษัทฯ ดำเนินงานตามแผนปฏิบัติการประจำปี ซึ่งผ่านการอนุมัติโดย
คณะกรรมการบริษัทฯ และมีการติดตามความคืบหน้าของแผนปฏิบัติการเป็นประจำทุกเดือน
นอกจากนี้ฝ่ายจัดการของบริษัทฯ
มีการรายงานความคืบหน้าของแผนปฏิบัติการประจำปีให้แก่คณะกรรมการตรวจสอบทุกไตรมาสด้วย

6. ความขัดแย้งของผลประโยชน์

รายการระหว่างกันของบริษัทฯ และบริษัทในเครือ รวมถึงบริษัทฯ และผู้มีผลประโยชน์ร่วมต่างๆ
จะผ่านขั้นตอนการพิจารณา อนุมัติอย่างถูกต้อง ชัดเจน โดยใช้โครงสร้างราคา และเงื่อนไข
เช่นเดียวกับ คู่ค้ารายอื่นๆ โดยได้เปิดเผยรายการดังกล่าวไว้ในหมายเหตุประกอบงบการเงินแล้ว
หากมีรายการระหว่างกันที่เกิดความแตกต่างอย่างมีนัยสำคัญ สำนักตรวจสอบ
คณะกรรมการตรวจสอบ ฝ่ายจัดการ และผู้สอบบัญชีรับอนุญาตจะดำเนินการพิจารณาอย่างรอบคอบ
และเปิดเผยในหมายเหตุประกอบงบการเงินต่อไป

นอกจากนี้ในการประชุมคณะกรรมการบริษัทฯ
ประจำเดือนกำหนดให้มีการรายงานการถือครองหลักทรัพย์ของคณะกรรมการบริษัทฯ และฝ่ายจัดการ
อย่างสม่ำเสมอ เป็นประจำทุกครั้ง

7. จริยธรรมทางธุรกิจ

พนักงานทุกคนซึ่งเป็นหัวใจสำคัญสำหรับการดำเนินธุรกิจของบริษัทฯ
ได้รับการปลูกฝังจริยธรรมทางธุรกิจ ผ่านคู่มือพนักงานบริษัทฯ นอกจากนี้ยังมีการจัดสัมมนา
เพื่อเผยแพร่นโยบายการกำกับดูแลกิจการที่ดี รวมถึงจริยธรรมทางธุรกิจ
ให้พนักงานรับทราบอย่างทั่วถึงด้วย

คณะกรรมการบริษัทฯ ซึ่งมีอำนาจการตัดสินใจในกิจการของบริษัทฯ
ได้รับการแต่งตั้งเป็นคณะกรรมการบรรษัทภิบาลด้วยอีกตำแหน่งหนึ่ง ทั้งนี้บริษัทฯ
ได้ระบุนโยบายการกำกับดูแลกิจการที่ดี พร้อมหลักจริยธรรมทางธุรกิจในคู่มือคณะกรรมการบริษัทฯ
เพื่อเน้นย้ำความสำคัญในหลักการดังกล่าวด้วย เช่นกัน

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทฯ มีจำนวน 5 คน
เป็นกรรมการอิสระที่ไม่มีส่วนได้เสียในการบริหารงานของบริษัทฯ
และเป็นอิสระจากผู้มีผลประโยชน์ร่วมของบริษัทฯ
คณะกรรมการที่ดำรงสถานะเป็นคณะกรรมการอิสระได้แสดงไว้แล้วในรายนามคณะกรรมการบริษัทฯ
ในปีงบประมาณ 2546

9. การรวมหรือแยกตำแหน่ง

คณะกรรมการบริษัทฯ มุ่งเน้นความโปร่งใสในการดำเนินธุรกิจ กระจายอำนาจการตัดสินใจ
แบ่งอำนาจการกลั่นกรอง และการพิจารณาอนุมัติอย่างชัดเจน
โดยแบ่งแยกหน้าที่รับผิดชอบของประธาน คณะกรรมการบริษัทฯ
จากกรรมการผู้อำนวยการใหญ่อย่างชัดเจน
รวมถึงสมาชิกคณะกรรมการตรวจสอบเป็นคณะกรรมการที่ไม่มีอำนาจอนุมัติ
ไม่มีอำนาจลงนามผูกพันกับบริษัทฯ และไม่มีส่วนได้เสียในด้านการเงิน
และการบริหารงานของบริษัทฯ รวมถึงบริษัทในเครือด้วย

10. ค่าตอบแทนของกรรมการและผู้บริหาร

ที่ประชุมผู้ถือหุ้น ในการประชุมสามัญผู้ถือหุ้นประจำปี 2545 เมื่อวันที่ 24 มกราคม 2546
ได้อนุมัติให้มีการปรับขึ้นค่าตอบแทนรายเดือนของคณะกรรมการบริษัทฯ
ซึ่งเป็นการปรับขึ้นจากเดิมที่ไม่ได้ปรับเพิ่มเป็นระยะเวลา 5 ปี
ในส่วนค่าตอบแทนของคณะกรรมการชุดอื่นๆ ยังคงใช้อัตราเดิมไม่มีการปรับเพิ่มขึ้น
ทั้งนี้คณะกรรมการกำหนดค่าตอบแทน และคณะกรรมการบริษัทฯ มีมติเห็นชอบการพิจารณาทบทวน
ค่าตอบแทนดังกล่าวทุกๆ 3 ปี

11. การประชุมคณะกรรมการบริษัทฯ

ตามข้อบังคับบริษัทฯ การประชุมคณะกรรมการบริษัทฯ จัดขึ้นอย่างน้อย 3 เดือนต่อครั้ง
ในปีงบประมาณ 2546 มีการประชุมคณะกรรมการบริษัทฯ รวมทั้งสิ้น 10 ครั้ง
ซึ่งมีการนัดหมายคณะกรรมการบริษัทฯ ทุกท่านล่วงหน้า จำนวนครั้งที่คณะกรรมการบริษัทฯ
แต่ละท่านเข้าร่วมการประชุม สรุปได้ดังนี้

+------------+------------+---+--------------------------+----------------+
| รายชื่อคณะกร |            |   | ตำแหน่ง                   | ร่วมประชุม /     |
| รมการบริษัทฯ |            |   |                          |                |
|            |            |   |                          | การประชุมทั้งหมด  |
|            |            |   |                          | (ครั้ง)          |
+------------+------------+---+--------------------------+----------------+
| 1          | ปัจฉิมนันท์    | ป |                          | 10 / 10        |
| .  นายสุจริต |            | ร |                          |                |
|            |            | ะ |                          |                |
|            |            | ธ |                          |                |
|            |            | า |                          |                |
|            |            | น |                          |                |
|            |            | ก |                          |                |
|            |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
+------------+------------+---+--------------------------+----------------+
| 2          | กู้ประเสริฐ   | ร |                          | 10 / 10        |
| .  นายวันชัย |            | อ |                          |                |
|            |            | ง |                          |                |
|            |            | ป |                          |                |
|            |            | ร |                          |                |
|            |            | ะ |                          |                |
|            |            | ธ |                          |                |
|            |            | า |                          |                |
|            |            | น |                          |                |
|            |            | ก |                          |                |
|            |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
+------------+------------+---+--------------------------+----------------+
| 3.  ม.     | ทองใหญ่     | ก |                          | 8 / 10         |
| ร.ว.ทองน้อย |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
+------------+------------+---+--------------------------+----------------+
| 4.         | อุวรรณโณ    | ก |                          | 7 / 10         |
|  นายบวรศักดิ์ |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
+------------+------------+---+--------------------------+----------------+
| 5.  นายอุทิศ | ธรรมวาทินØ  | ก |                          | 5 / 6          |
|            |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
+------------+------------+---+--------------------------+----------------+
| 6.         | ดิษฐอำนาจ   | ก |                          | 9 / 10         |
|   นายชัยฤกษ์ |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
+------------+------------+---+--------------------------+----------------+
| 7          | ชวนิชย์      | ก |                          | 8 /10          |
| .  นางอัญชลี |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
+------------+------------+---+--------------------------+----------------+
| 8          | บุญนำศิริØ    | ก |                          | 6 / 6          |
| .  นายสมชัย |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
+------------+------------+---+--------------------------+----------------+
| 9          | กยาวัฒนกิจØ  | ก |                          | 6 / 6          |
| .  นายสมนึก |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
+------------+------------+---+--------------------------+----------------+
| 1          | รักษาสุขØ    | ก |                          | 6 / 6          |
| 0. นายชวพล |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
+------------+------------+---+--------------------------+----------------+
| 1          | ห          | ก |                          | 10 / 10        |
| 1. นายวันชัย | ล่อวัฒนตระกูล | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
|            |            | แ |                          |                |
|            |            | ล |                          |                |
|            |            | ะ |                          |                |
|            |            | ก |                          |                |
|            |            | ร |                          |                |
|            |            | ร |                          |                |
|            |            | ม |                          |                |
|            |            | ก |                          |                |
|            |            | า |                          |                |
|            |            | ร |                          |                |
|            |            | ผ |                          |                |
|            |            | ู้อ |                          |                |
|            |            | ำ |                          |                |
|            |            | น |                          |                |
|            |            | ว |                          |                |
|            |            | ย |                          |                |
|            |            | ก |                          |                |
|            |            | า |                          |                |
|            |            | ร |                          |                |
|            |            | ใ |                          |                |
|            |            | ห |                          |                |
|            |            | ญ่ |                          |                |
+------------+------------+---+--------------------------+----------------+

Ø กรรมการที่แต่งตั้งใหม่ในการประชุมสามัญผู้ถือหุ้นประจำปี 2545 วันที่ 24 มกราคม 2546

12. คณะกรรมการชุดต่างๆ

คณะกรรมการบริษัทฯ ได้แต่งตั้งคณะกรรมการชุดต่างๆ เพื่อสนับสนุนกลไกการกำกับดูแลกิจการที่ดี
เพื่อรักษาไว้ซึ่งประสิทธิผล โดยไม่ละเลยการเพิ่มประสิทธิภาพระบบการจัดการ
และการบริหารความเสี่ยงของบริษัทฯ ให้เหมาะสม คณะกรรมการชุดต่างๆ
ที่ได้รับการแต่งตั้งเพิ่มเติมจากคณะกรรมการบริษัทฯ
มีรายละเอียดปรากฏดังที่ระบุไว้แล้วในโครงสร้างการจัดการ

13. ระบบการควบคุม และการตรวจสอบภายใน

การควบคุมภายในของบริษัทฯ
และบริษัทในเครือได้รับการติดตามอย่างสม่ำเสมอโดยฝ่ายจัดการของบริษัทฯ และบริษัทในเครือ
ซึ่งรวมถึงการสร้างระบบการควบคุมภายในที่อ้างอิงตามมาตรฐานสากล เช่น ISO 9001:2000
และ ISO 14001 นอกจากนี้ระบบการตรวจสอบภายในของบริษัทฯ
และบริษัทในเครือผ่านการตรวจสอบ ตามพื้นฐานความเสี่ยงในแต่ละกระบวนการ
ผลการตรวจสอบภายในสามารถรายงานตรงแก่คณะกรรมการตรวจสอบ และฝ่ายจัดการที่เกี่ยวข้อง
เพื่อสอบทานประสิทธิภาพ ประสิทธิผล ความครบถ้วน ความเชื่อถือได้
รวมถึงความถูกต้องของข้อมูลทางการเงิน และความสอดคล้องกับกฏ ระเบียบใน ข้อกฎหมายต่างๆ
ด้วย

รายงานคณะกรรมการตรวจสอบประจำปีงบประมาณ 2546

คณะกรรมการตรวจสอบประกอบด้วยกรรมการจำนวน 3 ท่าน และที่ปรึกษาฯ จำนวน 1 ท่าน
ซึ่งกำหนดหน้าที่และความรับผิดชอบ จากคณะกรรมการบริษัทฯ ที่สำคัญ ดังนี้

1.  เพื่อเสริมสร้างความมั่นใจในระบบการรายงานที่ถูกต้อง ทันกาล
    รวมถึงความโปร่งใสของข้อมูลทางการเงินของบริษัทฯ และบริษัทในเครือ
    ก่อนนำเสนอแก่คณะกรรมการบริษัทฯ และผู้มีผลประโยชน์ร่วม

2.  เพื่อให้บริษัทฯ และบริษัทในเครือ มีระบบการควบคุมภายใน ที่มีประสิทธิผล
    และได้ประสิทธิภาพตาม แผนธุรกิจของบริษัทฯ รวมถึงดูแลผลการปฏิบัติงานต่างๆ
    ให้เป็นไปตามกฎหมาย และข้อบังคับจาก ผู้มีผลประโยชน์ร่วมที่เกี่ยวข้อง

ในปีงบประมาณ 2546 คณะกรรมการตรวจสอบมีการประชุมรวมทั้งสิ้น 4 ครั้ง โดยประชุมร่วมกับ
ผู้บริหารของบริษัทฯ และบริษัทในเครือ ผู้ตรวจสอบภายใน และผู้สอบบัญชีภายนอก
เพื่อเสนอคณะกรรมการบริษัทฯ พิจารณาประเด็นต่างๆ ดังนี้

1.  สอบทานงบการเงินระหว่างกาล งบการเงินประจำปี รวมถึงงบการเงินรวมของบริษัทฯ
    และบริษัทในเครือ ก่อนนำเสนอแก่คณะกรรมการบริษัทฯ

2.  ผลการตรวจประเมินระบบการควบคุมภายในประจำปีงบประมาณ 2546 ของบริษัทฯ
    และบริษัทในเครือ

3.  รายงานการติดตามผลการแก้ไขจากการตรวจประเมินระบบเทคโนโลยีสารสนเทศ (IT
    Audit) ตามมาตรฐาน CoBIT ในปี 2545

4.  การปรับปรุงรูปแบบการรายงานสรุปความคืบหน้าโครงการลงทุนต่างๆ
    เพื่อวิเคราะห์ภาพรวมต่อเป้าหมายทางธุรกิจของบริษัทฯ ได้ชัดเจนมากขึ้น

5.  กำหนดให้มีการตรวจสอบระบบการจัดซื้อ จัดจ้างของบริษัทฯ
    และบริษัทในเครือเพิ่มเติมจากการทบทวนความเสี่ยงในปี 2546
    รวมถึงเสนอให้มีการปรับปรุงระเบียบการจัดซื้อ จัดจ้างของบริษัทฯ และบริษัทในเครือ
    ให้ทันสมัย สะดวกต่อการดำเนินธุรกิจในปัจจุบัน

6.  กำหนดให้จัดตั้งคณะกรรมการประสานงานกิจการบริษัทฯ ในเครือ
    เพื่อติดตามความก้าวหน้าของโครงการลงทุนของบริษัทฯ และบริษัทในเครือ ได้อย่างต่อเนื่อง

7.  ผลักดันให้บริษัทฯ และบริษัทในเครือ ใช้งานระบบสารสนเทศการบัญชีที่เป็นมาตรฐานเดียวกัน

8.  ผลักดันให้มีการปรับปรุงนโยบายการบัญชี (Accounting policy) และผังการบัญชี (Chart
    of Account) ของบริษัทฯ และบริษัทในเครือให้สอดคล้อง เป็นมาตรฐานเดียวกัน

9.  เสนอให้ฝ่ายจัดการของบริษัทฯ กำหนดนโยบายด้านบุคลากร
    สำหรับรองรับการขยายธุรกิจของบริษัทฯ และบริษัทในเครือ
    รวมถึงการปลูกฝังวัฒนธรรมเชิงธรรมาภิบาลให้พนักงานยึดปฏิบัติได้อย่างเหมะสม

10. เสนอให้บริษัทฯ เข้าร่วมการจัดอันดับความน่าเชื่อถือด้านธรรมาภิบาล

คณะกรรมการตรวจสอบมีความเห็นว่างบการเงินของบริษัทฯ และบริษัทในเครือมีความน่าเชื่อถือ
ระบบการควบคุมภายในของบริษัทฯ โดยรวมยังอยู่ในเกณฑ์ดี มีประสิทธิภาพ และประสิทธิผล
การบริหารงานมีความโปร่งใส ตรวจสอบได้ และเป็นไปตามกฏหมาย
ข้อบังคับที่เกี่ยวข้องอย่างครบถ้วน

บวรศักดิ์ อุวรรณโณ

ประธานคณะกรรมการตรวจสอบ

14. รายงานของคณะกรรมการบริษัทฯ

คณะกรรมการบริษัทฯ ได้มอบหมายภารกิจให้คณะกรรมการตรวจสอบ พิจารณา
และสอบทานระบบการควบคุมภายในของบริษัทฯ และบริษัทในเครือ ให้มีประสิทธิภาพ
และประสิทธิผลตามกฎหมาย และข้อบังคับจากผู้มีผลประโยชน์ร่วมที่เกี่ยวข้อง
ทั้งนี้คณะกรรมการตรวจสอบ ได้แสดงความเห็นเกี่ยวกับระบบการควบคุมภายใน
ความเชื่อถือได้ของข้อมูลทางการเงิน รวมถึงการติดตามประสิทธิภาพ และ
ประสิทธิผลของระบบการควบคุมภายใน
ดังปรากฏในรายงานคณะกรรมการตรวจสอบประจำปีงบประมาณ 2546 แล้ว

คณะกรรมการบริษัทฯ มีความเห็นชอบในระบบการควบคุมภายในของบริษัทฯ และบริษัทในเครือ
ซึ่งอยู่ในระดับที่น่าพึงพอใจ สามารถสร้างความเชื่อมั่น และความเชื่อถือได้ต่องบการเงินของบริษัทฯ
และบริษัทในเครือ

15. ความสัมพันธ์กับผู้ลงทุน

บริษัทฯ เล็งเห็นความสำคัญของสาระสำคัญในผลการดำเนินงาน
ซึ่งส่งผลต่อการพิจารณาของผู้มีผลประโยชน์ร่วม รวมถึงสนับสนุนให้ฝ่ายจัดการเปิดเผยข้อมูลอื่นๆ
โดยคำนึงถึงการรักษาความลับของ ข้อมูลที่ยังไม่พึงเปิดเผย
ซึ่งอาจส่งผลกระทบต่อการตัดสินใจซื้อขาย หรือเปลี่ยนแปลงราคาหลักทรัพย์ การเผยแพร่ข้อมูลต่างๆ
ของบริษัทฯ ดำเนินการผ่านระบบสารสนเทศของตลาดหลักทรัพย์แห่งประเทศไทยและ
www.eastwater.com ซึ่งผู้มีผลประโยชน์ร่วมสามารถค้นหาข้อมูลเกี่ยวกับบริษัทฯ
และบริษัทในเครือได้ สำหรับข้อมูลเพิ่มเติมอื่นๆ
ผู้สนใจสามารถติดต่อสอบถามได้จากหน่วยงานนักลงทุนสัมพันธ์ของบริษัทฯ
ซึ่งพร้อมให้ข้อมูลแก่ผู้ที่สนใจได้ทันที

  9.5 การดูแลเรื่องการใช้ข้อมูลภายใน

บริษัทฯ กำหนดแนวทางปฏิบัติเกี่ยวกับการใช้ข้อมูลภายในของกรรมการ ผู้บริหาร
และพนักงานของบริษัทฯ ไว้ในนโยบายการกำกับดูแลกิจการที่ดี ซึ่งครอบคลุมประเด็นสำคัญ ดังนี้

1.  กรรมการ ฝ่ายจัดการ พนักงาน ผู้ปฏิบัติงานสมทบ พนักงานของผู้รับจ้าง
    ต้องยอมรับพันธะผูกพันตามกฎหมาย
    และจรรยาบรรณที่ต้องไม่เปิดเผยข้อมูลและเอกสารที่เป็นความลับ
    หรือความลับทางการค้าของบริษัทฯ ในอนาคต ซึ่งอาจส่งผลต่อความมั่นคงของบริษัทฯ

2.  ข้อมูลลับทางการค้า ต้องได้รับการดูแลปกปิดมิให้รั่วไหลออกไปภายนอก
    การใช้ข้อมูลภายในร่วมกันต้องอยู่ในกรอบที่ถือเป็นหน้าที่และความรับผิดชอบที่ตนได้รับมอบหมายเท่านั้น

3.  การให้ข้อมูลข่าวสารแก่บุคคลภายนอก ต้องผ่านความเห็นชอบจากกรรมการผู้อำนวยการใหญ่
    หากเป็นข้อมูลเกี่ยวกับผู้ร่วมทุนอื่นๆ ต้องได้รับความเห็นชอบจากผู้ร่วมทุนด้วย
    หน่วยงานที่เป็นผู้ให้ข้อมูลแก่สาธารณชน ได้แก่ งานกิจการสัมพันธ์ ฝ่ายอำนวยการ
    และงานนักลงทุนสัมพันธ์ (Investor Relations) ฝ่ายพัฒนาธุรกิจต่อเนื่อง
    โดยพนักงานกิจการสัมพันธ์ มีหน้าที่แจ้งข่าวสารแก่พนักงานด้วย

นอกจากนี้ บริษัทฯ ได้แจ้งให้กรรมการหรือผู้บริหารของบริษัทฯ
ทราบภาระหน้าที่การรายงานการได้มาหรือจำหน่ายหลักทรัพย์ของบริษัทฯ ที่เกินกว่าร้อยละ 5
ของหลักทรัพย์ที่จำหน่ายได้แล้วทั้งหมดของบริษัทฯ ตามแบบและวิธีการที่ กลต. กำหนด
รวมถึงรายงานการถือครองหลักทรัพย์ของกรรมการ และ
ผู้บริหารในการประชุมคณะกรรมการบริษัทฯ ทุกครั้ง

9.6 บุคลากร

 ณ วันที่ 30 กันยายน 2546 บริษัทฯ มีพนักงานทั้งสิ้น 88 คน รายละเอียดโดยสรุป ดังนี้

  - สังกัดกรรมการผู้อำนวยการใหญ่และรองกรรมการผู้อำนวยการใหญ่ จำนวน 8 คน

  - สำนักตรวจสอบ จำนวน 4 คน

  - ฝ่ายวางแผนโครงการ จำนวน 8 คน

  - ฝ่ายพัฒนาธุรกิจต่อเนื่อง จำนวน 6 คน

  - ฝ่ายการเงินและทรัพยากรบุคคล จำนวน 6 คน

  - ฝ่ายอำนวยการ จำนวน 7 คน

  - ศูนย์ปฏิบัติการมาบตาพุด จำนวน 35 คน

  - ศูนย์ปฏิบัติการฉะเชิงเทรา จำนวน 14 คน

  ค่าตอบแทนของพนักงานในปี 2546 โดยเป็นผลตอบแทนอยู่ในรูปเงินเดือน
  โบนัสและเงินสมทบกองทุนสำรองเลี้ยงชีพจำนวนประมาณ 48 ล้านบาท

นโยบายในการพัฒนาพนักงาน

  บริษัทฯ เล็งเห็นถึงความสำคัญของทรัพยากรบุคคล
  ซึ่งเป็นปัจจัยหลักประการหนึ่งที่จะส่งเสริมให้การดำเนินงานมีประสิทธิภาพและผลสูงสุด
  จึงได้กำหนดนโยบายให้มีการพัฒนาประสิทธิภาพของบุคลากรทุกระดับตั้งแต่ระดับพนักงานไปจนถึงผู้บริหารระดับสูงอย่างต่อเนื่อง
  ตลอดเวลา ทั้งทักษะทั่วไปในการทำงาน
  ควบคู่ไปกับความรู้และทักษะเฉพาะทางที่จำเป็นต่อการทำงานในแต่ละด้าน
  โดยสายงานทรัพยากรบุคคลรับผิดชอบจัดหลักสูตรการฝึกอบรมเพื่อพัฒนาทักษะทั่วไปในการทำงาน
  และช่วยสนับสนุนสายงานต้นสังกัดในการจัดการฝึกอบรม
  ทั้งนี้มีหลักเกณฑ์การพิจารณาจากความจำเป็นขององค์กร หน่วยงาน
  และเพื่อการพัฒนาสายอาชีพของพนักงาน โดยเป็นการจัดอบรมและสัมมนาทั้งในและนอกสถานที่